cyanic-selkie/wikianc huggingface dataset:
Կոնստանտին Ուշինսկի
Ժողովրդայնությունն ու մայրենի լեզուն Ուշինսկու մանկավարժական համակարգում
Մայրենի լեզուն ժողովրդի լավագույն դաստիարակն է, որ ժողովրդին սովորեցրել է դեռևս այն ժամանակ, երբ չի եղել ո՛չ գիրք, ո՛չ դպրոց։
Բարոյական դաստիարակություն
Ուշինսկին, կարևորելով մարդու համակողմանի և ներդաշնակ զարգացումը, միաժամանակ նշում էր, որ բարոյական դաստիարակությունը մարդու ձևավորման հիմնական խնդիրն է, իսկ գիտելիքներով զինելը, մտավոր զարգացումն ընդհանրապես, պետք է նպատակաուղղված լինեն այդ հիմնական խնդրի լուծմանը։ Այն ուսուցումը, որը չի դաստիարակում մարդասիրություն, ազնվություն, աշխատասիրություն, չի նպաստում բարոյական որակների ձևավորմանը, չի հասնում իր նապատակին։
Բարոյական դաստիարակության գործում Ուշինսկին դեմ էր հարկադրանքի մեթոդների կիրառմանը։ Հարկադրանքն ըստ նրա՝ երեխաներին դարձնում է երկերեսանի. առերևույթ նրանք պահպանում են բարոյական վարքի նորմերը, իսկ հարմար առիթի դեպքում խախտում դրանք։ Ուսուցիչը պետք է ոչ թե ահ ու սարսափ տարածի, այլ հարգանք ներշնչի իր նկատմամբ ։
Եթե բարոյական դաստիարակության վերաբերյալ Ուշինսկու հայացքներում սկզբում գերակշռում էր կրոնական տարրը, ապա հետո նա բարոյական դաստիարակության մեջ գլխավոր տեղը հատկացրեց քաղաքացիական խնդիրներին՝ հասարակական պարտքի զգացումով համակված քաղաքացու պատրաստմանը։
Ըստ Ուշինսկու՝ բարոյական դաստիարակության միջոցներն են.
Դիդակտիկական հայացքները
Ուշինսկին մանկավարժության դասավանդման իր ծրագրում ուսուցման տեսությանը՝ դիդակտիկային, հատուկ բաժին է հատկացրել։ Չնայած՝ այդ բաժինը սխեմատիկ է ներկայացված (Ուշինսկին ժամանակ չունեցավ գրելու այդ հարցի մասին նախատեսված համառոտ դասագիրքը), սակայն դիդակտիկայի դասընթաց ստեղծելու նախադրյալները նա մշակել է բավականին մանրամասն ու հանգամանորեն։ Այդ նախադրյալները շարադրված են մի կողմից «Մարդաբանության» առաջին հատորում, որը նվիրված է իմացաբանության և իմացության հոգեբանության հարցերի մշակմանը, որոնք նրա բնորոշմամբ՝ կազմում են «դիդակտիկայի կամ գիտելիքներ հաղորդելու արվեստի հիմքը, մյուս կողմից՝ «Մանկական աշխարհ» և «Ուղեցույց մայրենի լեզվի դասավանդման» ձեռնարկներում, որոնք նվիրված են սկզբնական ուսուցման դասընթացների բովանդակության մշակմանը։ Ինչ վերաբերում է ուսուցման մեթոդներին ու եղանակներին, ապա այդ հարցերի մասին բազմաթիվ ցուցումներ տրված են Ուշինսկու գրեթե բոլոր երկերում ։
Ուշինսկին պահանջում էր ուսուցումը կառուցել երեխայի տարիքային հոգեբանական առանձնահատկությունների հաշվառման հիման վրա։ Նա արժեքավոր ցուցումներ է տվել ուսուցման ժամանակ երեխայի ուշադրությունը ճիշտ օգտագործելու մասին։ Նշելով, որ գոյություն ունի ուշադրության երկու տեսակ՝ կամածին և ոչ կամածին, նա պահանջում էր հաշվի առնելով երեխայի տարիքային առանձնահատկությունները, օգտագործել ոչ կամածին ուշադրության հնարավորությունները, միևնույն ժամանակ զարգացնել կամածին ուշադրությունը։
Խոսելով հիշողության մասին՝ Ուշինսկին նշել է, որ մոռացումը կանխող հաճախակի կրկնությունների միջոցով պետք է երեխայի մեջ ամրապնդել վստահություն իր հիշողության նկատմամբ։
Ուսուցման սկզբունքներ
Ելնելով երեխայի տարիքային և հոգեբանական առանձնահատկություններից՝ Ուշինսկին մեծ նշանակություն էր տալիս զննականության սկզբունքին․ «Երեխան մտածում է ձևերով, գույներով, ձայներով, առհասարակ զգայություններով»․ այստեղից էլ զննական ուսուցման անհրաժեշտությունը երեխաների համար, «որը կառուցվում է ոչ թե վերացական պատկերացումների և բառերի, այլ կոնկրետ, երեխայի կողմից անմիջականորեն ընկալվող պատկերների վրա»,-գրել է նա ։
Ուշինսկին մեծ ուշադրություն էր դարձնում երեխաների կողմից ուսումնական նյութի յուրացման հիմնավորվածությանն ու գիտակցվածությանը։ Այս սկզբունքների կիրառման մեջ ևս Ուշինսկին նոր հնարներ մտցրեց։ Նա հիմնավորեց ուսումնական նյութի կրկնության դերը և տվեց դրա հանագամանորեն մշակված մեթդիկան ։
Ուշինսկին մեծ նշանակություն է տվել դաստիարակող ուսուցմանը։ Նա նշում է, որ ուսուցումը մանկավարժական գործընթացում իմաստ ունի միայն որպես դաստիարակության միջոց։ Ճիշտ է, դա հզոր միջոց է, բայց ինքին վերցրած, առանց դաստիարակության աջակցության և առանց դրա հենարանի, չի կարող դրական արդյունքներ տալ ։
Հիշատակ
Ուշինսկու անունով են կոչել.
Փողոցներ
Ուշինսկու անունով են կոչել փողոցներ Ռուսաստանի և Ուկրաինայի մի շարք քաղաքներում.
Արտաքին հղումներ
Կատեգորիա:Ռուս մանկավարժներ Կատեգորիա:Մոսկվայի պետական համալսարանի շրջանավարտներ Կատեգորիա:Իրավաբանական գիտությունների դոկտորներ Կատեգորիա:Ռուս գրողներ
Ժուրավնոե (գյուղ, Լիտինկայի շրջան)
Ժուրավնոե (Журавне), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1290 թվականին։
2001 թվականի տվյալներով Ժուրավնոե գյուղում բնակվում էր 1 340 մարդ։ Բնակավայրը զբաղեցնում է 0,31 կմ² տարածք։ Բնակչության խտությունը կազմում էր 4322,58 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Լիտինկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1290 թվականին հիմնադրված բնակավայրեր
Չականիխա (Վեսյոլիի շրջան)
Չականիխա (Чаканиха), ավան Ռուսաստանի Դաշնության Ռոստովի մարզի Վեսյոլիի շրջանում։ Մտնում է Վերխնեսոլյոնովսկի գյուղական համայնքի կազմի մեջ։
Կատեգորիա:Ռոստովի մարզի Վեսյոլիի շրջանի բնակավայրեր
Կալեքյոյ (Ամասիայի գավառ)
Կալեքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Ստարայա Ինյա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Գերմանիայի սոցիալ-դեմոկրատական կուսակցություն
Գերմանիայի սոցիալ-դեմոկրատական կուսակցություն (ԳՍԴԿ) (Sozialdemokratische Partei Deutschlands — SPD), Գերմանիայի հնագույն և խոշորագույն կուսակցությունը։
Նախապատերազմյան ժամանակաշրջան (1863-1939)
ԳՍԴԿ հիմնվել է 1863-ին որպես Allgemeiner Deutscher Arbeiterverein («Գերմանական բանվորական համընդհանուր միություն»)։ Կուսակցությունն իր գործունեությունն սկսեց որպես մարքսիստական հեղափոխական կազմակերպություն։ Ռայխսկանցլեր Օտտո ֆոն Բիսմարկի հակասոցիալիստական օրենքների շնորհիվ կուսակցությունը մեղմացրեց իր ծայրահեղական գաղափարախոսությունը և վերածվեց ձախակողմյան սոցիալ-ռեֆորմիստական կազմակերպության, սակայն 1891 թ., երբ կուսակցությունն ընդունեց իր ներկա անվանումը, այն նորից դարձավ զուտ մարքսիստական։ Առաջին համաշխարհային պատերազմից հետո ԳՍԴԿ դարձավ Գերմանիայի խոշորագույն կուսակցությունը, կառավարության մաս կազմեց և ընդունեց ավելի չափավոր ռեֆորմիստական կողմնորոշում։ Դա երկար չտևեց, և 1920-ականների կեսից այն նորից շեղվեց դեպի ծայրահեղ ձախակողմյան գաղափարախոսությունը և քաղաքականությունը։ 1933 թ.-ին ԳՍԴԿ արգելվեց Գերմանիայի նացիոնալ-սոցիալիստական կառավարության կողմից։
Հետպատերազմյան ժամանակաշրջան (1946-1990)
Երկրորդ համաշխարհային պատերազմից հետո (1946 թ.) ԳՍԴԿ արագորեն վերակազմակերպվեց Արևմտյան Գերմանիայում (ԳՖՀ), հրապուրելով և ներառելով նախկին անդամներին, ինչը բարենպաստորեն ազդեց կուսակցության վերախմբման և վերելքի վրա՝ ի տարբերություն նոր ստեղծված կուսակցությունների։ Արևելյան Գերմանիայում (ԳԴՀ), որը գտնվում էր սովետական օկուպացիոն շրջանում, ԳՍԴԿ՝ որպես առանձին քաղաքական կազմակերպության գործունեությունը չթույլատրվեց, փոխարենը ստեղծվեց ԳՍԴԿ և Գերանիայի կոմունիստական կուսակցության մարքսիստական միություն՝ Գերմանիայի սոցիալիստական միասնական կուսակցություն անունով, որը իշխող կուսակցությունն էր ԳԴՀ-ի ամբողջ գոյության ընթացքում։ Արևմտյան Գերմանիայում 1950-ականներում ԳՍԴԿ ձախողվեց Քրիստոնյա-դեմոկրատական միության (ՔԴՄ) և Քրիստոնյա-սոցիալական միության (ՔՍՄ) կոալիցիայի դեմ իր քաղաքական պայքարում, զգալիորեն զիջելով այդ կոալիցիային, հիմնականում՝ հետպատերազմյան տնտեսութան վերականգման ուղղությամբ ՔԴՄ-ՔՍՄ կոալիացիայի զգալի հաջողությունների պատճառով։
1959 թ. նոյեմբերին Բադ Գոդեսբերգում կայացած հատուկ համագումարում ԳՍԴԿ արմատորեն փոխեց իր գաղափարախոսությունը՝ արդի աշխարհին և ներկա կացությանը ավելի համատեղվելու նպատակով։ Կուսակցության նոր ընդունած ծրագիրն այդուհետև ներկայացնում է այն որպես «ժողովրդի կուսակցություն», ոչ թե որպես «աշխատավորների կուսակցություն» և այլևս չի հիշատակում մարքսիզմը։ 1960-ականների սկզբներում ԳՍԴԿ էլ ավելի մոտեցրեց իր քաղաքական դիրքորոշումը կառավարությանը, ընդունելով կառավարության արտաքին քաղաքականության հիմնական դրույթները, ընդհանուր զինապարտությունը, և այլն։
Գաղափարախոսական և քաղաքական այս փոփոխություններն արագորեն ցուցաբերեցին ավելի արդյունավետ ընտրական արդյունքներ և 1966 թ. սոցիալ-դեմոկրատներին հաջողվեց մաս կազմել իշխող կոալիցիայի, ստեղծելով ՔԴՄ-ՔՍՄ-ԳՍԴԿ լայնեցված կոալիցիա և այդպիսով առաջին անգամ մասնակցելով Գերմանիայի կառավարության կազմում՝ 1933 թ.-ից ի վեր։ 1969 թ. ԳՖՀ ընտրությունների արդյունքում ԳՍԴԿ պարտվեց քվեների չնչին տարբերությամբ և անմիջապես ստեղծեց կոալիցիա Ազատ դեմոկրատական կուսակցության (ԱԴԿ) հետ, այդպիսով դառնալով իշխող կուսակցություն՝ կանցլեր Վիլլի Բրանդի ղեկավարությամբ։ 1972 թ.-ի նոյեմբերի ընտրություններում կուսակցությունը Վ. Բրանդի գլխավորությամբ հաղթանակ կրեց, հիմնականում՝ նրա Օստպոլիտիկ քաղաքականության համբավի շնորհիվ։ Բայց 1974 թ.-ի տեղական և նահանգային ընտրություններում ծանր կորուստներ կրելուց հետո, ինչպես նաև կառավարությունում վարկաբեկիչ իրադարձությունների հետևանքով Վիլլի Բրանդը ստիպված եղավ հրաժարվել կանցլերի պաշտոնից, բայց պահպանեց կուսակցության նախագահի դիրքը։ Նախկինում ֆինանսների նախարար Հելմուտ Շմիդը կանցլեր դարձավ 1974 թ.-ի մայիսի 16-ին, և 1980 թ.-ին վերընտրվեց, կոալիցիայի թեկնածու ներկայանալով։ Հետագայում, սակայն, ԳՍԴԿ սկսեց հետզհետե կորցնել իր քաղաքական ազդեցությունը, տեղի տալով ԱԴԿ-ին։
Ծանոթագրություններ
Կատեգորիա:Սոցիալ-դեմոկրատական կուսակցություններ Կատեգորիա:Գերմանիայի կուսակցություններ Կատեգորիա:1863 հիմնադրումներ Գերմանիայում
Գագիկ Մամիկոնյան
Գագիկ Մամիկոնյան, հայ նախարար Մարզպանական Հայաստանում և Սասանյան Պարսկաստանում, Մանուել Մամիկոնյանի որդին, Կարմիր Վարդանի եղբորորդին, Մամիկոնյանների նախարարական տոհմից  ։
Թրոմբոֆիլիա
Թրոմբոֆիլիա (հիպերկոագուլյացիա կամ պրոթրոմբոտիկ վիճակ), արյան մակարդման խանգարում, որը մեծացնում է թրոմբոզի (արյունատար անոթներում արյան մակարդուկների առաջացում) վտանգը Այս պաթոլոգիան կարող է հայտնաբերվել այլ պատճառներով չհրահրված թրոմբոզի դրվագ (օրինակ՝ ոտքի խորանիստ երակային թրոմբոզ) ունեցող մարդկանց 50%-ի մոտ ։ Բնակչության զգալի մասն ունի թրոմբոֆիլիա, սակայն մեծամասնության մոտ թրոմբոզ է զարգանում միայն լրացուցիչ ռիսկի գործոնի առկայության դեպքում ։
Գագիկ Մամիկոնյան
Կենսագրություն
597 թվականին, մի շարք նախարարների հետ Խոսրով Բ Փարվեզի հրովարտակով գնում է Տիզբոն, արժանանում մեծարանքի ու որոշ ժամանակ անց այնտեղ էլ մահանում  ։
Թրոմբոֆիլիա
Չկա հատուկ բուժում թրոմբոֆիլիաների մեծ մասի համար, սակայն թրոմբոզի կրկնվող դրվագները կարող են երկարաժամկետ կանխարգելիչ հակակոագուլյացիոն թերապիայի ցուցում լինել ։ 1965թվականին հայտնաբերվել է թրոմբոֆիլիայի առաջին հիմնական ձևը` հակաթրոմբինի անբավարարությունը, ամենատարածված անոմալիաները (ներառյալ Լեյդենի մուտացիա) նկարագրվել են 1990-ականներին ։
Գագիկ Մամիկոնյան
Ծանոթագրություններ
Կատեգորիա:Մամիկոնյաններ Կատեգորիա:Տարոնի իշխաններ Կատեգորիա:Հայ նախարարներ
Թրոմբոֆիլիա
Նշաններ և ախտանիշներ
Թրոմբոֆիլիայի հետ կապված ամենատարածված վիճակներից են խորանիստ երակային թրոմբոզը (ԽԵԹ) և թոքային էմբոլիան (ԹԷ), որոնք միասին կոչվում են երակային թրոմբոէմբոլիզմ (ԵԹԷ)։ ԽԵԹ սովորաբար առաջանում է ոտքերում և բնութագրվում է վերջույթների ցավով, այտուցվածությամբ և կարմրությամբ։ Այն կարող է հանգեցնել երկարատև այտուցի և ծանրության զգացողությ
ան՝ երակների փականների վնասման պատճառով ։ Թրոմբը կարող է նաև պոկվել և գաղթել (էմբոլիզացնել) դեպի թոքերի զարկերակներ։ Կախված թրոմբի չափից և տեղայնությունից՝ դա կարող է հանգեցնել հանկարծակի առաջացող հևոցի, կրծքավանդակի ցավի, սրտխփոցի և կարող է բարդանալ կոլապսով, շոկով և սրտի կանգով
Երակային թրոմբոզը կարող է առաջանալ նաև ավելի ոչ բնորոշ վայրերում՝ ուղեղի երակներում, լյարդում (պորտալ երակային թրոմբոզ և լյարդի երակային թրոմբոզ), միջընդերային երակում, երիկամներում և ձեռքերի երակներում Արդյոք թրոմբոֆիլիան նաև մեծացնում է զարկերակային թրոմբոզի ռիսկը (որը սրտի կաթվածի և ինսուլտի հիմքում ընկած պատճառն է), ավելի քիչ ուսումնասիրված է
Թրոմբոֆիլիան կապված է կրկնվող վիժումների և, հնարավոր է, հղիության տարբեր բարդությունների հետ, ինչպիսիք են ներարգանդային աճի դանդաղումը, մեռելածնությունը, ծանր պրեէկլամպսիա ն և ընկերքի շերտազատումը ։
Սպիտակուցի C-ի պակասը կարող է առաջացնել purpura fulminans՝ նորածնի մոտ մակարդելիության ծանր խանգարում, որը հանգեցնում է ինչպես հյուսվածքների մահվան, այնպես էլ արյունահոսության մաշկի և այլ օրգանների մեջ։ Վիճակը նկարագրված է նաև մեծահասակների մոտ։ Սպիտակուցի C-ի և S-ի պակասը վարֆարինով կամ հարակից դեղամիջոցներով հակակոագուլյանտ բուժման ֆոնին կապված է մաշկի մեռուկացման բարձր ռիսկի հետ
Պատճառներ
Թրոմբոֆիլիան կարող է լինել բնածին կամ ձեռքբերովի:
Բնածին թրոմբոֆիլիա
Բնածին թրոմբոֆիլիայի ամենատարածված տեսակների հիմքում մակարդման գործոնների գերակտիվությունն է։ Դրանք համեմատաբար թեթև են և, դասակարգվում են որպես «II տիպի» արատներ ։ Առավել տարածված են Լեյդենի V գործոնի մուտացիան և պրոթրոմբինի մուտացիան ։
Բնածին թրոմբոֆիլիայի հազվադեպ հանդիպող ձևերը սովորաբար առաջանում են հակամակարդիչ գործոնների անբավարարությունից։ Նրանք դասակարգվում են որպես «I տիպի» և ավելի ծանր են թրոմբոզ առաջացնելու իրենց հակվածությամբ Դրանցից հիմնականներն են հակաթրոմբինի III-ի, սպիտակուց C-ի և S-ի անբավարարությունը ։ Ավելի մեղմ բնածին թրոմբոֆիլիաներն են XIII գործոնի մուտացիան և ընտանեկան դիսֆիբրինոգենեմիան ։ Արդյոք ֆիբրինոլիզի համակարգի բնածին խանգարումները (համակարգ, որը լուծում է թրոմբերը ) բարձրացնում են թրոմբոզի ռիսկը, բավարար ուսումնասիրված չէ ։ Պլազմինոգենի բնածին անբավարարությունը, օրինակ, հիմնականում առաջացնում է աչքի ախտանիշներ և երբեմն խնդիրներ այլ օրգաններում, սակայն թրոմբոզի հետ կապն անորոշ է ։
Ծանոթագրություններ
Կատեգորիա:Արյունաբանություն Կատեգորիա:Արյան հիվանդություններ Կատեգորիա:Մակարդման խանգարումներ
Բեռնալդա
Բեռնալդա  (Bernalda), կոմունա Իտալիայում, Բազիլիկատա մարզում՝ Մատերա գավառում։
Արտաքին հղումներ
Կատեգորիա:Իտալիայի բնակավայրեր
Կարլի (գյուղ, Գաֆուրիյսկի շրջան)
Բնակչությունը 2009 թվականին գրանցված տվյալներով կազմում էր 98 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Գաֆուրիյսկի շրջանի բնակավայրեր
Ալի Տերմե
Ալի Տերմե (Alì Terme, Alì Marina), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 2565 մարդ, բնակչության խտությունը կազմում է 428 մարդ/կմ²։ Զբաղեցնում է 6 կմ² մակերես տարածք։ Փոստային ինդեքսն է՝ 98021։ Հեռախոսային կոդը՝ +39 00942։
Քաղաքի հովանավորն է համարվում սուրբ Ռոխը։ Տոնը նշվում է օգոստոսի 16-ին։
Արտաքին հղումներ
Կատեգորիա:Իտալիայի քաղաքներ Կատեգորիա:Իտալիայի բնակավայրեր Կատեգորիա:Սիցիլիայի քաղաքներ
Էրինջա
Էրինջա (ერინჯა), գյուղ Վրաստանում։ Գտնվում է Սամցխե-Ջավախք մարզի Ախալքալաքի շրջանում ։
Դիրք
Գյուղը գտնվում է ծովի մակարդակից 1700 մետր բարձրության վրա։ Շրջկենտրոն Ախալքալաքից հեռու է 28 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 50 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ախալքալաքի շրջան
Մալայա Զապադենկա (Վեսյոլիի շրջան)
Մալայա Զապադենկա (Малая Западенка), գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում։ Մտնում է Պոզդնեևսկի գյուղական համայնքի կազմի մեջ։
Կատեգորիա:Ռոստովի մարզի Վեսյոլիի շրջանի բնակավայրեր
Սոմպա (գյուղ, Յիհվի շրջան)
Սոմպա (Sompa), գյուղ Էստոնիայի Իդա-Վիրումաա նահանգի Յիհվի շրջանում։
2011 թվականի տվյալներով գյուղում բնակվում էր 82 մարդ։
Արտաքին հղումներ
Կատեգորիա:Էստոնիայի Իդա-Վիրումաա նահանգի Յիհվի շրջանի բնակավայրեր Կատեգորիա:Էստոնիայի գյուղեր
Երևանն է կանչում երգի մրցույթ 2012
«Երևանն է կանչում 2012 երգի մրցույթը» տեղի է ունեցել 2012 թվականի հոկտեմբերի 10-ից 14-և Երևանի Գաբրիել Սունդուկյանի անվան ազգային ակադեմիական թատրոնում ։ Մրցութային 3 օրերի ընթացքում 16 երկրի 17 մասնակից ներկայացել են ազգային, համաշխարհային և հայկական երգերով։ Նրանց գնահատել են ժյուրիի 13 անդամները, որի նախագահն էր ՀՀ վաստակավոր արտիստուհի, ԱԺ պատգամավոր Շուշան Պետրոսյանը ։
Ծանոթագրություններ
Կատեգորիա:Երգի մրցույթներ Կատեգորիա:2012 իրադարձություններ
Դիստորշն
Դիստորշն (distortion - խեղաթյուրում)՝ հնչողական էֆեկտ, որին հասնում են սիգնալի ամպլիտուդայի բարդ սահմանափակումով, կամ սարք, որը ստեղծում է այդ էֆեկտը։ Առավել օգտագործվում է երաժշտության Հարդ ռոք, մետալ և պանկ ռոք ժանրների մեջ։ Դիստորշնի և էլեկտրակիթառի օգնությամբ երաժիշտները ստանում են ռոքին բնորոշ "ծանր" հնչողությունը։
Բացի էլեկտրակիթառից դիստորշնը օգտագործվում է նաև ուրիշ երաժշտական գործիքների հետ, օրինակ բաս-կիթառի հետ։
Դիստորշնի էֆեկտը՝ որպես բաղադրիչ, սովորաբար ներկա է լինում սինտեզատորների, էֆեկտ-պրոցեսսորների և ձայնային մշակման համակարգչային ծրագրերի մեջ։
Արտաքին հղումներ
Կատեգորիա:Երաժշտական եզրույթներ Կատեգորիա:Էլեկտրակիթառներ Կատեգորիա:Երաժշտական գործիքներ Կատեգորիա:Ձայնային տեխնոլոգիա Կատեգորիա:Էլեկտրական երաժշտություն
Երկաթե հեղեղ (այլ կիրառումներ)
Երկաթե հեղեղ անվանումը կարող է վերաբերել հետևյալին՝
Կլեման (այլ կիրառումներ)
Կլեման, ֆրանսիական ազգանուն։
Թոմաս Հեյնես
Կենսագրություն և գործունեություն
Թոմասը ծնվել է 1997 թվականի մարտի 7-ին Նորվեգիայում։ Ներկայումս բնակվում է Օսլոյում։
2015 թվականին նկարահանվում է «Ամոթ» հեռուստասերիալում, որտեղ խաղում է Ուիլյամ Մագնուսոնի դերը ։ 2016 թվականին ընտրվել է նորվեգական «Elven» հեռուստասերիալում խաղալու համար, որը TV3 հեռուստաընկերության էկրան է բարձրացել 2017 թվականի մարտին։
2017 թվականին նկարահանվել է «Fuck fossils» կարճրամետրաժ ֆիլմում, որտ պատմում է 2050 թվականին կլիմայական ճգնաժամի ժամանակ նորվեգական ընտանիքի խնդիրների մասին ։
Արտաքին հղումներ
Կատեգորիա:Նորվեգացի դերասաններ
Դին Յոլ
Դին Յոլ (Дынь-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոմոզ գետի աջ ափին 17 կմ հեռավորության վրա։ Գետի երկարությունը կազմում է 11 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Պլոտավկա (Ալեյայի վտակ)
Պլոտավկա (Плотавка), գետ Ռուսաստանում, հոսում է Ալթայի երկրամասում։ Գետաբերանը տեղակայված է Ալեյ գետի աջ ափով՝ 200 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Grand Theft Auto V
«Grand Theft Auto V» (կրճատ՝ «GTA 5»), 2013 թվականին «Rockstar North» ստուդիայի կողմից մշակված և «Rockstar Games» ընկերության կողմից թողարկված էքշըն և բաց աշխարհ ժանրերի համակարգչային խաղ։ Խաղը թվով տասնհինգերորդն է «Grand Theft Auto» խաղաշարերի մեջ ։ Պաշտոնապես լույս է տեսել 2013 թվականի սեպտեմբերի 17-ին՝ «Xbox 360» և «PlayStation 3» խաղային ապարատների համար։
Դեպքերը տեղի են ունենում Լոս Սանտոս գեղարվեստական քաղաքում, որն ստեղծված է Լոս Անջելեսի նախատիպով և առկա էր «GTA San Andreas» խաղում։ Օգտագործողն այս տարբերակում հնարավորություն է ստանում բացահայտելու գեղարվեստական մեգապոլիսի վայրերը, ինչպես նաև այցելել այլ վայրեր, որոնք գտնվում են Լոս Սանտոսից դուրս։ Սցենարային գործողությունները տեղի են ունենում միանգամից երեք խաղացվող կերպարի շուրջ, ինչը նորամուծություն է խաղաշարերի պատմության մեջ։ Օգտագործողը կարող է մի հերոսի սցենարից անմիջապես անցնել մյուսի սցենարին (եթե չի գտնվում առաքելության մեջ)։
Սյուժե
2004 թվական, Լյուդենդորֆ, Հյուսիսային Յանկտոն։ Պրոֆեսիոնալ ավազակներ և լավագույն ընկերներ Մայքլ Թաունլին, Թրևոր Ֆիլիպսը և Բրեդ Սնայդերը զինված հարձակում են գործում տեղական բանկի վրա։ Կողոպուտը հաջողվում է, սակայն հեռանալիս մեքենան վթարի է ենթարկվում, և հերոսները ստիպված են լինում փախչել ոտքով։ Բրեդն ու Մայքլը հրազենային վիրավորում են ստանում Դաշնային hետաքննությունների բյուրոյի (Հետաքննությունների դաշնային բյուրոյի խաղային ադապտացիան) գործակալ Դեյվ Նորթոնի կողմից։ Թրևորին հաջողվում է փախչել։
Ավելի ուշ պարզվում է, որ հրաձգության ժամանակ վիրավորված Մայքլը, ազատազրկումից խուսափելու համար, գաղտնի համաձայնության է գալիս գործակալ Նորթոնի հետ, բեմադրում սեփական մահը և վկաների պաշտպանության ծրագրի շրջանակում ընտանյոք հանդերձ տեղափոխվում Լոս Սանտոս և սկսում հանդես գալ Դե Սանտա ազգանվամբ։
Անփառունակ կողոպուտից անցնում է 9 տարի։ Մայքլն անընդատ լարված հարաբերությունների մեջ է ընտանիքի անդամների հետ։ Նա հաճախում է հոգեբան Այզեա Ֆրիդլանդերի անհատական խորհրդատվություններին, ով, նրա կարծիքով, ամենևին էլ չի օգնում։ Գանգստեր Ֆրենկլին Քլինթոնը, ով իր ընկեր Լամար Դեյվիսի հետ աշխատում էր ամերիկահայ խարդախ մեքենավաճառ Սիմեոն Եթարյանի մոտ, պատահաբար առերեսվում է Մայքլին, երբ փորձում էր խաբեությամբ գողանալ իր որդու՝ սրահից ձեռք բերված մեքենան։ Հետագայում Մայքլն ու Ֆրենկլինը մտերմանում են։ Երբ մի անգամ Մայքլը տուն վերադառնալիս ննջասենյակում կնոջը բռնացնում է թենիսի մարզչի հետ, նա Ֆրենկլինի հետ հետապնդում է մարզչին, ի վերջո գետնին հավասերեցնելով նրա առանձնատունը։ Առանձնատան սեփականատերը՝ նարկոբարոն Մարտին Մադրազոն, փոխհատուցում է պահանջում
Գումարը հայթայթելու համար Մայքլը ստիպված է լինում վերադառնալ իր հանցավոր անցյալին, որպես հանցակից ներգրավելով նաև Ֆրենկլինին։ Մայքլի հին ընկեր հաշմանդամ հաքեր Լեստեր Քրեստի օգնությամբ նրանք թալանում են ոսկերչական խանութը, ինչից ստացված գողոնը բավարար է լինում պարտքը մարելու համար։ Միևնույն ժամանակ, Թրևորը, ով հակահիգենիկ պայմաններում ապրում է Բլեյն շրջանի փոքր բնակավայրերից մեկում, նորություններից տեղեկանում է խանութի կողոպուտի մասին և, նշմարելով վաղեմի ընկերոջ ձեռագիրը, սկսում կասկածել երբեմնի Մայքլ Թաունլիի սպանության ճշմարտացիության շուրջ։ Ի վերջո, Թրևորին հաջողվում է հայտնաբերել Մայքլին և վերամիավորվել նրա հետ, թեև վերջինս դրան պատրաստ չէր։
Ժամանակի ընթացքում Մայքլի, Թրևորի և Ֆրենկլինի վարած կյանքը դուրս է գալիս վերահսկողությունից։ Հանցավոր կյանք վերադառնալու պատճառով ընտանիքը լքում է Մայքլին։ Երբ նա հետագայում դառնում է կինոպրոդյուսեր, նա կոնֆլիկտի մեջ է մտնում միլիարդատեր և ագրեսիվ վենչուրային կապիտալիստ Դևին Ուեսթոնի հետ, ով փորձում է փակել Մայքլի ստուդիան։ Մայքլը կարողանում է խափանել Ուեսթոնի ծրագրերը, սակայն միևնույն ժամանակ պատասխանատու է դառնում Ուեսթոնի օգնականի անզգույշ մահվան մեջ՝ ստիպելով Դևինին վրեժխնդիր լինել։ Միևնույն ժամանակ, Ֆրենկլինը պետք է փրկի իր ընկեր Լամար Դեյվիսին իր նախկին ընկերոջ և մրցակից գանգստեր Հարոլդ «Սթրեթչ» Ջոզեֆից, ով փորձում էր սպանել նրանց, որպեսզի կարողանա միանալ Բալաների հանցախմբին։ Միևնույն ժամանակ, Թրևորը փորձում է ամրապնդել իր դիրքերը Բլեյն շրջանի տարբեր սև շուկաների վրա՝ մի քանի ճակատով պատերազմ մղելով «Կորուսյալներ» բայքերական ակումբի, լատինաամերիկյան փողոցային ավազակախմբերի, մրցակից մեթամֆետամինադիլերների, «Մերիվեդեր» մասնավոր անվտանգության ընկերության և չինական տրիադների պարագլուխ Վեյ Չենգի դեմ։
Կրկին կողոպուտի մասնակցելով Մայքլը խախտել էր գործակալ Դեյվ Նորթոնի հետ իր համաձայնությունը, ուստի Դեյվը և վերջինիս վերադաս Սթիվ Հեյնսը ստիպում են Մայքլին, Ֆրենկլինին և Թրևորին մի շարք գախտնի օպերացիաներ կատարել Միջազգային հարաբերությունների գործակալության (Կենտրոնական հետախուզական վարչության խաղային ադապտացիան) համար։ Սթիվի ղեկավարությամբ և Լեստերի հսկողությամբ եռյակը հարձակվում է գործակալության դրամական միջոցները տեղափոխող ավտոշարասյան վրա և կողոպտում փորձարարական քիմիական զենք գործակալության լաբորատորիայից։ Քանի որ Սթիվը սկսում է հայտնվել անվտանգության ծառայությունների հետաքրքրության շրջանակում, նա ստիպում է Մայքլին և Ֆրենկլինին ջնջել իր դեմ ապացույցները Դաշնային hետաքննությունների բյուրոյի սերվերներից։ Առիթից օգտվելով, Մայքլը կարողանում է ջնջել նաև իր տվյալները բազայից, այդ կերպ մեկընդմիշտ զրոյացնելով Սթիվի լծակները նրա հանդեպ։
Ընտանիքի հետ հաշտվելուց հետո Մայքլը Թրևորի, Ֆրենկլինի և Լեստերի հետ սկսում է պլանավորել իր վերջին կողոպուտը։ Դարակազմիկ կողոպուտի առարկան այս անգամ պետք է լիներ դաշնային գանձատան ոսկու ձուլակտորների պահուստը։ Այնուամենայնիվ, Թրևորը հայտնաբերում է, որ Լյուդենդորֆի կողոպուտից ի վեր Բրեդը ոչ թե բանտարված է, ինչպես նա գիտեր, այլ սպանված և թաղված Մայքլի համար նշված գերեզմանում։ Ենաթադրելով, որ Բրեդի փոխարեն իրեն պետք է սպանեին, Թրևորն իրեն դավաճանված է զգում։ Գերեզմանոցում Մայքլի հետ առերեսվելիս, Թրևորը նկատում է նրանց մոտեցող Չենգի բանդայի անդամներին և Մայքլին մենակ թողնում նրանց հետ հրաձգության ժամանակ։ Միևնույն ժամանակ, Սթիվը դավաճանում է Մայքլին ու Դեյվին, ինչի պատճառով նրանց հանդիպման վայրում են հայտնվում ԴՀԲ-ի, ՄՀԳ-ի և նույնիսկ՝ «Մերիվեդեր» մասնավոր անվտանգության ուժայինները։ Սկսվում է լարված հրաձգություն։ Թրևորն օգնում է Մայքլին և Դեյվին, պնդելով, որ միայն նա բարոյական իրավունք ուներ սպանել Մայքլին՝ համաձայնելով վերջինիս հետ կատարել դաշնային գանձատան կողոպուտը և դրանից հետո բաժանվել։
Կողոպուտը պսակվում է հաջողությամբ, սակայն շատ չանցած Ֆրենկլինին են մոտենում Սթիվը և Դեյվը, ովքեր պնդում են, որ Թրևորն անկայուն մարդ է և պետք է ոչնչացվի։ Ավելի ուշ Ֆրենկլինին է այցելում Դևին Ուեսթոնը, ով իր հերթին պնդում է, որ պետք է Մայքլը սպանվի։ Ֆրանկլինն ունի երեք ընտրություն՝ սպանել Թրևորին, սպանել Մայքլին կամ ռիսկի դիմել և փորձել փրկել երկուսին էլ։ Մայքլին կամ Թրևորին սպանելու դեպքում, Ֆրենկլինը դադարեցնում է կապն այն մարդու հետ, ում կյանքը խնայում է և վերադառնում է իր հին կյանքին։ Երրորդ տարբերակի դեպքում, Մայքլն ու Թրևորը հաշտվում են, և եռյակը, Լամարի և Լեստերի աջակցությամբ, դիմակայում են ԴՀԲ-ի և «Մերիվեդերի» հարձակմանը, նախքան Չենգին, Սթրեթչին, Սթիվին և Դևինին ոչնչացնելը։ Երեք հերոսները դադարում են միասին աշխատել, սակայն մնում են ընկերներ։
Արտաքին հղումներ
Կատեգորիա:2013 տեսախաղեր Կատեգորիա:Grand Theft Auto Կատեգորիա:Xbox 360 տեսախաղեր Կատեգորիա:Xbox One տեսախաղեր Կատեգորիա:PlayStation 3 տեսախաղեր Կատեգորիա:PlayStation 4 տեսախաղեր Կատեգորիա:Windows տեսախաղեր
Դոլգայա Պուստոշ (գյուղ, Նովի Սանժարիի շրջան)
Դոլգայա Պուստոշ (Довга Пустош), գյուղ Ուկրաինայի Պոլտավայի մարզի Նովի Սանժարիի շրջանում։ Հիմնադրվել է 1790 թվականին։
2001 թվականի տվյալներով Դոլգայա Պուստոշ գյուղում բնակվում էր 92 մարդ։ Բնակավայրը զբաղեցնում է 0,35 կմ² տարածք։ Բնակչության խտությունը կազմում էր 262,86 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Նովի Սանժարիի շրջանի բնակավայրեր Կատեգորիա:Ուկրաինայի գյուղեր Կատեգորիա:1790 թվականին հիմնադրված բնակավայրեր
(1711) Սանդրինե
(1711) Սանդրինե (Sandrine), աստերոիդ աստերոիդների հիմնական գոտում։ Հայտնաբերվել է 1935 թվականի հունվարի 29-ին Էժեն Դելպորտի կողմից Ուքլում ։
Միջին հեռավորությունը Արեգակից կազմում է 3,016159 ա. մ., առավելագույնը մոտենում է 2,671 ա. մ. հեռավորության վրա և հեռանում 3,3613 ա. մ. ։ Արեգակի շուրջ մեկ ամբողջական պտույտ է կատարում 1913,29 երկրային օրվա ընթացքում, իր ուղեծրով շարժվելով միջինում 0,188158 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,08° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1935 թվականին հայտնաբերված աստղագիտական մարմիններ Կատեգորիա:Էժեն Դելպորտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բոլշովսկայա
Բոլշովսկայա (Большовская), գյուղ (ստանիցա) Ռուսաստանի Դաշնության Ռոստովի մարզի Վոլգոդոնսկի շրջանում։ Մտնում է Ռյաբիչևսկի գյուղական համայնքի կազմի մեջ։
Կատեգորիա:Ռոստովի մարզի Վոլգոդոնսկի շրջանի բնակավայրեր
Սոնդա (գյուղական ավան, Սոնդա շրջան)
Սոնդա (Sonda), գյուղական ավան Էստոնիայի Իդա-Վիրումաա նահանգի Սոնդա շրջանում։
Արտաքին հղումներ
Կատեգորիա:Էստոնիայի Իդա-Վիրումաա նահանգի Սոնդա շրջանի բնակավայրեր Կատեգորիա:Էստոնիայի գյուղական ավաններ
Կալեքյոյ (Ամասիայի գավառ, այլ գյուղ)
Կալեքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կրասնոգորկա (գյուղ, Կորոստենի շրջան)
Կրասնոգորկա (Красногірка), գյուղ Ուկրաինայի Ժիտոմիրի մարզի Կորոստենի շրջանում։
2001 թվականի տվյալներով Կրասնոգորկա գյուղում բնակվում էր 35 մարդ։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստենի շրջանի բնակավայրեր Կատեգորիա:Ուկրաինայի գյուղեր
Մոնադ
Մոնադ (μovας - միավոր, անբաժանելի), հասկացություն, որ նշանակում է կեցության պարզագույն հիմնատարր, անբաժանելի մաս։ Իդեալիստական ուսմունքներում ստացել է հոգեկանի նշանակություն և հակադրվել նյութական ատոմին։ Մոնադի մասին ամբողջական ուսմունք (մոնադաբանություն) է մշակել Դ․ Լայբնիցը։
Կատեգորիա:Փիլիսոփայական տերմինաբանություն Կատեգորիա:Մետաֆիզիկա Կատեգորիա:Մետաֆիզիկայի հասկացություններ
Pittsburgh Pet Expo
Pittsburgh Pet Expo (հայերեն հնչողությամբ՝ Փիթսբուրգ փեթ էքսպո), ընտանի կենդանիների առուծախ կազմակերպելու նպատակով յուրաքանչյուր տարի աշնան կեսերին Փենսիլվանիա նահանգի Փիթսբուրգ քաղաքի գործարար թաղամասում՝ Դեյվիդ Լոուրենսի անվան կենտրոնում կազմակերպվող շոու, որն ունի եռօրյա տևողություն և անց է կացվում ծածկից դուրս գտնվող, շուրջ երկուսուկես ակր մակերեսով տարածքի վրա։ Դա Ամերիկայի Միացյալ Նահանգներում կազմակերպվող նմանատիպ շոուների շարքում հանդիսականների թվաքանակի առումով զբաղեցնում է երկրորդ տեղը. հանդիսատեսների թիվը հասնում է մոտավորապես 14 հազարի ։ Փիթսբուրգյան այդ շոուն առաջին անգամ կազմակերպվել է 2004 թվականին և տարեցտարի ավելի ու ավելի լայն ճանաչում ու համբավ ձեռք բերել՝ որպես նմանատիպ առաջին ու լավագույն միջոցառումներից մեկը ԱՄՆ-ում։ Միջոցառումը լուսաբանվում է՝ իբրև ընտանի կենդանիների օլիմպիադա, որին ներգրավված է մրցավարների միջազգային ընկերակցությունը (International Judges Association (IJA), և ծրագրում ընդգրկված են «Փրկիր ինձ» (Rescue Me), ռոդեո, ձիավարժանք, ջրասուզման (Dock Diving) մրցումներ, տաքսաների մրցարշավ և այլ մրցաձևեր։
Շոուին սովորաբար մասնակցում են տեղացի և այլ վայրերից եկած առնվազն 250 կենդանատերեր, կենդանիների փրկության երեսունից ավելի խմբեր։ Ընտանի կենդանիներից զատ՝ ցուցադրվում են նրանց խնամքին առնչվող արտադրատեսակներ ու ծառայություններ, կազմակերպվում են զվարճալի խաղեր, փոքրիկ բեմականացումներ, իմպրովիզներ ։ Շոուին մասնակցող կենդանիների մեջ շները մեծամասնություն են կազմում, սակայն հանդես են գալիս նաև բավականին շատ կատուներ, թռչուններ, մողոսներ ու այլ կենդանիներ ։
Գլխավոր հովանավորները
Միջոցառումը երկար տարիներ հովանավորում են «Ընտանի կենդանիներին՝ առողջարար արտադրանք» ընկերությունը՝ Healthy Pet Products-ը և VCA Animal Hospitals ընկերությունը։
Լրատվությունը
Pittsburgh Pet Expo-ն անհրաժեշտ տեղեկատվությունը պատշաճ տեսքով ներկայացնում է համացանցում՝ Facebook-ի և Twitter-ի լրատվական հատուկ հարթակներում ։
Ծանոթագրություններ
Կատեգորիա:Ընտանի կենդանիներ
Դեկաբրիստներ
Ծանոթագրություններ
Կատեգորիա:Հեղափոխականներ Կատեգորիա:Ռուս հեղափոխականներ
Իշխանուհի Տարականովա
Իշխանուհի Տարականովա (իրեն հռչակել է իշխանուհի Ելիզավետա Վլադիմիրսկայա, princesse de Voldomir, 1745 և 1753 թվականների միջև, 1775, Սանկտ Պետերբուրգ, Ռուսական կայսրություն), անհայտ անձ, որն իրեն ներկայացրել է որպես կայսրուհի Ելիզավետա Պետրովնայի և Ալեքսեյ Ռազումովսկու դուստր։ 1774 թվականին հայտարարել է իր հավակնությունները գահի նկատմամբ և որոշ ժամանակ աջակցություն գտավ Բարյան կոնֆեդերացիայի կողմնակիցների մոտ։ Առևանգվել է Եկատերինա II-ի հրամանով Լիվոռնոյում Ալեքսեյ Օռլովի կողմից և բերվել Սանկտ Պետերբուրգ։ Նախաքննության ժամանակ իրեն մեղավոր չի ճանաչել և չի բացահայտել իր ծագումը։ Մահացել է կալանավայրում՝ Պետրոպավլովյան ամրոցում։
Ծագում
«Իշխանուհի Տարականովայի» հավաստի ծագումը մինչ օրս անհայտ է։ Հնարավոր է համարվում, որ նա ինքն էլ հստակ չի իմացել։ Հնարավոր է, որ ծնվել է 1745 և 1753 թվականների միջև, ծննդյան վայրի և ծնողների մասին տեղեկությունները բացակայում են։ «Իշխանուհի Տարականովա» անունից նա երբեք չի օգտվել, նրան այդ անունը տվել է ֆրանսիացի դիվանագետ Ժան Անրի Կաստերան (Jean-Henri Castéra) իր «Եկատերինա II-ի՝ ռուսական կայսրուհու կյանքը» (Vie de Catherine II, impératrice de Russie գրքում, Փարիզ, 1797), իսկ նրանից հետո՝ Հելբիգն ու այ գրողներ։ Այդ անունով է նա կերպավորվում նաև գեղարվեստական գրականության մեջ։
Դատելով պահպանված նկարագրություններից՝ «իշխանուհին» նիհարակազմ էր, սլացիկ և սևահեր, իր տեսքով հիշեցնում էր իտալուհու։ Տարբերվելով բացառիկ գեղեցկությամբ (որը չէր փչացնում նույնիսկ ոչ շատ շլությունը) և խելքով, ինչպես նաև ձգտում դեպի անսահման շքեղություն՝ բախտախնդիր կինը միշտ ուներ բազմաթիվ երկրպագուներ, որոնց միջոցներից էլ օգտվում էր՝ հասցնելով նրանց սնանկության, երբեմն էլ՝ բանտ։
Ալեքսեյ Օռլովը, որը հետագայում բռնեց նրան և հասցրեց ինքնակոչին Պետերբուրգ, նրան բնութագրում էր այս կերպ.
Արտաքին հղումներ
Կատեգորիա:Տուբերկուլոզից մահացածներ Կատեգորիա:Չնույնականացված մարդիկ
Կարլիխանովո
Կարլիխանովո (Карлыханово, Ҡарлыхан), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 1481 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելոկատայսկի շրջանի բնակավայրեր
Փելեշյանի լռությունը
«Փելեշյանի լռությունը» (Il silenzio di Pelešjan), 2011 թվականին ռեժիսոր Պիետրո Մարչելլոյի նկարահանած ֆիլմը ։
2013 թվականին ֆիլմը ներկայացվել է «Ոսկե ծիրան» միջազգային կինոփառատոնի «Հետահայաց ցուցադրություններ» ծրագրում ։
Սյուժե
«Փելեշյանի լռությունը» վավերագրական ֆիլմում ներկայացվում են հայ ռեժիսոր-վավերագրող Արտավազդ Փելեշյանի հուշերը։ Ֆիլմը պատմում է Փելեշյանի գործունեության, կյանքի, ստեղծագործական փնտրտուքների մասին ։
Պիետրո Մարչելլոն ֆիլմի նյութը վերցրել է երեք աղբյուրներից՝ Փելեշյանի անձնական արխիվից, հատվածներ նրա ֆիլմերից և մոսկովյան նկարահանումներից։
Արտաքին հղումներ
Կատեգորիա:2011 ֆիլմեր Կատեգորիա:Իտալերեն ֆիլմեր Կատեգորիա:Ռուսերեն ֆիլմեր Կատեգորիա:Իտալական վավերագրական ֆիլմեր Կատեգորիա:Ռուսական վավերագրական ֆիլմեր Կատեգորիա:Պիետրո Մարչելլոյի ֆիլմեր
Իսկրինյա
Իսկրինյա (Іскриня), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1320 թվականին։
2001 թվականի տվյալներով Իսկրինյա գյուղում բնակվում էր 219 մարդ։ Բնակավայրը զբաղեցնում է 0,086 կմ² տարածք։ Բնակչության խտությունը կազմում էր 2546,51 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Լիտինկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1320 թվականին հիմնադրված բնակավայրեր
(9587) Բոնպլանդ
(9587) Բոնպլանդ (Bonpland), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 16-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,576111 ա. մ., առավելագույնը մոտենում է 2,1532 ա. մ. հեռավորության վրա և հեռանում 2,999 ա. մ. ։ Արեգակի շուրջ մեկ ամբողջական պտույտ է կատարում 1510,24 երկրային օրվա ընթացքում, իր ուղեծրով շարժվելով միջինում 0,238373 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,8° անկյուն։
Թունիսյան ազգայնականություն
Թունիսի ազգայնականությունը վերաբերում է թունիսցիների ազգայնականությանը և թունիսյան մշակույթին։ Թունիսի ազգայնականության ակունքները վեր են ածվում 19-րդ դարից, սակայն Թունիսի ազգայնականությունը զգալի քաղաքական ուժ է դարձել 1908 թվականից հետո, երբ հիմնադրվեց «Երիտասարդ թունիսցիների» շարժումը և Առաջին համաշխարհային պատերազմից հետո ստեղծված ավելի զգալի «Դեսթուր» կուսակցությունը (արաբերեն «Սահմանադրություն»)։ «Դեսթուր» կուսակցությունը կոչ է արել Ֆրանսիական կայսրությանը, որի կազմում է Թունիսի ինքնավարությունը, որ Ֆրանսիան դադարի գերիշխող համարվելուց Թունիսի քաղաքականության և հասարակության վրա։ 1933 թվականին Ֆրանսիան արձագանքել է «Դեսթուր» կուսակցությանը արգելքով, ինչը հանգեցրել է ավելի արմատական ազգայնական կուսակցության ՝ «Նեո-Դեսթուր» կուսակցության առաջացմանը, որը ձևավորվել է 1934 թվականին Հաբիբ Բուրգիբայի գլխավորությամբ։ «Նեո-Դեսթուր» կուսակցությունը պահանջում էր Թունիսի անկախությունը Ֆրանսիայից, թեև նա ընդունում էր ֆրանսիական և արևմտյան մշակույթը և ձգտում էր անկախությունից հետո սերտ կապերը պահպանել Ֆրանսիայի հետ ։
Վինոգրադնի (Վոլգոդոնսկի շրջան)
Վինոգրադնի (Виноградный), ավան Ռուսաստանի Դաշնության Ռոստովի մարզի Վոլգոդոնսկի շրջանում։ Մտնում է Պրոգրեսովսկի գյուղական համայնքի կազմի մեջ։
Կատեգորիա:Ռոստովի մարզի Վոլգոդոնսկի շրջանի բնակավայրեր
Վարևան
Վարևան (ვარევანი), գյուղ Վրաստանում։ Գտնվում է Սամցխե-Ջավախք մարզի Ախալքալաքի շրջանում ։
Դիրք
Գյուղը գտնվում է ծովի մակարդակից 1640 մետր բարձրության վրա։ Շրջկենտրոն Ախալքալաքից հեռու է 19 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 570 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ախալքալաքի շրջան
Ռոմեո և Ջուլիետ (ֆիլմ-բալետ, 1954)
«Ռոմեո և Ջուլիետ» («Ромео и Джульетта»), խորհրդային գունավոր ֆիլմ-բալետ, որը բեմադրել են ռեժիսոր Լեո Առնշտամը և բալետմայստեր Լեոնիդ Լավրովսկին «Մոսֆիլմ» կինոստուդիայում՝Սերգեյ Պրոկոֆևի համանուն բալետի հիման վրա՝ ըստ Ուիլյամ Շեքսպիրի համանուն ողբերգության։ Գլխավոր պարտիաները կատարել են Մեծ թատրոնի մենակատարներ Գալինա Ուլանովան, Յուրի Ժդանովը, Սերգեյ Կորենը, Ալեքսեյ Երմոլաևը ։
Ֆիլմը թողարկվել է լայն էկրանին մարտի 25-ին։ Նշվել է Կաննի 8-րդ միջազգային կինոփառատոնում (1955) և Բրազիլիայում դասական, ժողովրդական և ժամանակակից պարի III կինոփառատոնում (1957)։
Սյուժե
Ֆիլմի սյուժեն կրկնում է Շեքսպիրի ողբերգության սյուժեն՝ հաշվի առնելով բալետային լիբրետոյի առանձնահատկությունները։
Մրցանակներ
Ֆիլմը ներառվել Է Կաննի կինոփառատոնի լիամետրաժ ֆիլմերի մրցութային ծրագրում և այնտեղ նշվել է որպես «լավագույն քնարական ֆիլմ»՝ ստանալով Prix du film lyrique մրցանակը ։
Արտաքին հղումներ
Կատեգորիա:Խորհրդային ֆիլմեր Կատեգորիա:1955 ֆիլմեր Կատեգորիա:Ռուսերեն ֆիլմեր Կատեգորիա:Խորհրդային դրամա ֆիլմեր Կատեգորիա:Շեքսպիրի ստեղծագործությունների էկրանավորումներ Կատեգորիա:«Մոսֆիլմ» ստուդիայի ֆիլմեր
Գրիգոր Վահևունի
Ծանոթագրություններ
Կատեգորիա:Վահևունիներ Կատեգորիա:Վահևունիքի իշխաններ Կատեգորիա:Հայ նախարարներ
Հայկո
Հայկ Բորիսի Հակոբյան, առավել հայտնի Հայկո բեմական կեղծանվամբ, հայ փոփ երգիչ և երգահան։
Կենսագրություն
Սովորել է Երևանի թիվ 170, ապա՝ Թումանյանի անվան թիվ 32 միջնակարգ դպրոցներում։ 1987 թ. ավարտել է Երևանի Չուխաճյանի անվան երաժշտական դպրոցը և ընդունվել Ռ. Մելիքյանի անվան երաժշտական ուսումնարան։ 1996 թ. «Մոսկվա 96» երգի փառատոնի ժամանակ արժանացել է 1-ին մրցանակին։ 1997 թ. մասնակցել է Նյու Յորքի «Big Apple» երգի փառատոնին և դարձել հաղթող։ 1998 թ. հայկական «Այո» երգի մրցույթի ժամանակ արժանացել է «Լավագույն հեղինակ-կատարող» մրցանակին։ 1999 թ. ավարտել է Երևանի Կոմիտասի անվան պետական կոնսերվատորիան։ 1998 թ., 1999 թ., 2002 թ., 2003 թ. և 2006 թ. հայկական երաժշտական ամենամյա մրցանակաբաշխության ժամանակ արժանացել է «Տարվա լավագույն երգիչ» մրցանակին, 2002 թ.՝ «Տարվա լավագույն նախագիծ», «Տարվա լավագույն ալբոմ», 2003 թ.՝ «Տարվա լավագույն տեսասկավառակ» մրցանակներին։ 2003 թ. առաջին մենահամերգով հանդես է եկել ԱՄՆ-ի Լոս Անջելես քաղաքում։
2006 թ. Հայաստանի Նախագահի հրամանագրով նրան շնորհվել է Հայաստանի Հանրապետության վաստակավոր արտիստի կոչում։
2007 թ. ներկայացրել է Հայաստանը «Եվրատեսիլ» երգի միջազգային մրցույթի ժամանակ և զբաղեցրել 8-րդ տեղը։ 2007 թ., 2010 թ. և 2011 թ. արժանացել է «Տարվա լավագույն կոմպոզիտոր» մրցանակին՝ «Մի վախեցիր», «Սպանված աղավնի», «Խաչագողի հիշատակարանը» ֆիլմերի երաժշտության համար։ Գրել է նաև «Ոչինչ չի մնա», «Հոբելյանական հաճախորդ», «Վանա ծովուն արշալույսը», «Գարեգին Նժդեհ» ֆիլմերի երաժշտությունները։ 2011 թ. Մոսկվայի հայկական երաժշտական «Արմենիա» ամենամյա մրցանակաբաշխության ժամանակ արժանացել է «Տասնամյակի երգիչ» մրցանակին։ 2012 թ. «Արմենիա» հեռուստաընկերությամբ հանդես է եկել՝ որպես «Հայաստանի ձայնը» հեռուստանախագծի երաժշտական պրոդյուսեր։
2021 թ. սեպտեմբերի 21-ին կորոնավիրուսային հիվանդության պատճառով՝ ծանր վիճակում, տեղափոխվել է հիվանդանոց։ Մահացել է սեպտեմբերի 29-ին կորոնավիրուսից՝ թոքերի 80% ախտահարմամբ։
Արտաքին հղումներ
Կատեգորիա:Հայ երգիչներ Կատեգորիա:Երևան քաղաքում ծնվածներ Կատեգորիա:Հայ փոփ երգիչներ Կատեգորիա:Հայ երգահաններ Կատեգորիա:Օգոստոսի 25 ծնունդներ Կատեգորիա:ՀՀ մշակույթի նախարարության ոսկե մեդալակիրներ Կատեգորիա:Հայ կոմպոզիտորներ Կատեգորիա:Բեմական կեղծանուններ Կատեգորիա:ՀՀ վաստակավոր արտիստներ Կատեգորիա:Հայաստանի մասնակիցները Եվրատեսիլ երգի մրցույթում Կատեգորիա:21-րդ դարի երգիչներ Կատեգորիա:COVID-19-ից մահացածներ
Ուիլյամ Սյուարդ Բերրոուզ
Ուիլյամ Սյուարդ Բերրոուզ (William Seward Burroughs, ), ամերիկացի գրող և ակնարկագիր (էսսեիստ)։ 20-րդ դարի երկրորդ կեսի ամերիկյան առանցքային հեղինակներից մեկը։ Համարվում է ամերիկյան բիթ-սերնդի կարևորագույն ներկայացուցիչը ։ Ամերիկյան մշակույթի և գրականության ակադեմիայի անդամ (1981 թվականից)։ Ֆրանսիական մշակույթի և գրականության Շքանշանի առաջնորդ (1984)։
Ուիլյամ Բերրոուզը ծնվել է ապահովված ընտանիքում, ավարտել է Հարվարդի համալսարանը, կրթությունը շարունակել է Եվրոպայում, ճանապարհորդել է ամբողջ աշխարհով։ 1940-ական թվականներին ծանոթացել է բիթերի «նեղ շրջանակի» ապագա անդամների հետ։ Այս ժամանակներին է վերաբերում նրա առաջին գրական փորձերը։ Բերրոուզը իր անդրանիկ գիրքը հրատարակել է բավականին հասուն տարիքում՝ երեսունինը տարեկանում։ Բերրոուզի գրական փառքի հիմքը «Մերկ նախաճաշ» փորձարարական վեպն է, որը լույս է տեսել 1959 թվականին։ Հեղինակել է մոտ երկու տասնյակ վեպեր և ավելի քան տասը փոքր արձակի ժողովածուներ։ Նրա ստեղծագործությունները էական ազդեցություն են ունեցել ժամանակակից փոփ-մշակույթի, մասնավորապես գրականության և երաժշտության վրա։
1997 թվականին՝ Բերրոուզի մահից հետո, հետաքրքրությունը նրա գրական ժառանգության հանդեպ չի թուլանում։ Բերրոուզի գրքերը շարունակում են վերահրատարակվել, մասնավորապես՝ լույս են տեսել վեպերի հոբելյանական հրատարակումները՝ իրենց առաջին հրատարակման ամսաթվին համապատասխան, ինչպես նաև՝ տպագրվել են գրողի օրագրային գրառումները, նրա ծավալուն նամակագրությունները ընկերների հետ, հարցազրույցների ժողովածուները։ Զգալի թվով գրականագիտական աշխատանքներ են հրատարակվել՝ նվիրված ինչպես նրա ստեղծագործություններին, այնպես էլ նրա արվեստին՝ լայն իմաստով։ Գրողի ստեղծագործությունները բազմիցս էկրանավորվել են. ամենամեծ ճանաչում ձեռք է բերել «Մերկ ընթրիք» ֆիլմը, որը նկարահանել է Դեյվիդ Կրոնենբերգը «Մերկ նախաճաշ» վեպի հիման վրա։ Ռուսաստանում Բերրոուզի գրքերի թարգմանությունները սկսել են հայտնվել 1990-ական թվականների կեսերին։ Այժմ նրա ստեղծագործությունների մեծագույն մասը հասանելի են ռուսերեն լեզվով, թեպետ մասնագետների մոտ որոշ թարգմանությունների հավաստիությունը լուրջ կասկածների տեղիք է տալիս։
Վաղ տարիներ և պատանեկություն
Ուիլյամ Սյուարդ Բերրոուզը ծնվել է 1914 թվականի փետրվարի 5-ին, Սենտ-Լուիս քաղաքում (Միսսուրի նահանգում (ԱՄՆ)։ Հայտնի արդյունաբերողների ընտանիքում։ Նրա պապը, Burroughs Corporation ընկերության հիմնադիրն է, նաև հաշվիչ մեքենայի գյուտարարը, չէր կարողանում մեծ փողեր աշխատել և փաստացի ոչինչ չէր թողել իր ընտանիքին որպես ժառանգություն։ Մահանալով 41 տարեկանում՝ նա այդպես էլ չդարձավ իր հիմնադրած ընկերության բաժնետոմսերի գոնե ինչ-որ մասի սեփականատերը։ Այն չնչին գույքը, ինչին նա տիրապետում էր, ստիպված եղան վաճառելու։ Կտակակատարը հաշվեց, որ հանգուցյալի մտահղացած հաշվիչ մեքենան բացարձակ կիրառելի չէ, և չի կարող ապագայի համար հասույթ ապահովել։ Գրողի հայրը՝ Մորտիմեր Պերրի Բերրոուզը ապակի արտադրող ֆաբրիկայի սեփականատեր էր։
Բերրոուզը մեծացել է Սենտ-Լուիսի էլեգանտ թաղամասում, սովորել է Միսսուրիի և Նյու-Մեքսիկոյի մասնավոր միջնակարգ դպրոցներում։ 1920 թվականից մինչև 1929 թվականը փոխել է չորս դպրոց՝ ի վերջո դառնալով «The Taylor School»-ի շրջանավարտ։ Վաղ մանկությունից ի վեր Ուիլյամը հետաքրքրվում էր գրականությամբ։ «Ես ուզում էի գրող դառնալ, որովհետև գրողները հարուստ ու ճանաչված են լինում»։ Իր առաջին գրական երկը՝ «Գայլի ինքնակենսագրությունը» Բերրոուզը ստեղծեց դպրոցահասակ տարիքում։ «<…> ես գրեցի այն` կարդալով «Գորշ արջի կենսագրությունը» (1900, հեղինակ՝ Էռնեստ Սեթոն- Թոմփսոն)։ Այստեղ էգ արջի կողմից լքված ծեր և հիվանդ արուն ճանապարհ է ընկնում դեպի հովիտ, որտեղ, ինչպես ինքն է կարծում, կուտակվում են թունավոր գոլորշիներ»։ 1932 թվականից 1936 թվականը Բերրոուզը սովորել է Հարվարդի համալսարանի անգլիական գրականության ֆակուլտետում, որն ավարտելուց հետո ստացել է բակալավրի աստիճան՝ գրելով մի քանի ուսանողական աշխատություններ ազգագրական և հնագիտական թեմաներով։ Ավարտելով համալսարանը՝ ապագա գրողը մեկնել է Եվրոպա` ճանապարհորդության։ 1936–1937 թվականներին Բերրոուզը հաճախել է Վիեննայի համալսարանի բժշկական դպրոցը։ Այդ ժամանակ նա ծանոթանում և շուտով ամուսնանում է հրեական ծագում ունեցող Իլզե Կլապերի հետ (Ilse Klapper)` նրան ԱՄՆ տեղափոխվելուն օգնելու նպատակով, այդ կերպ նա ուզում էր փրկեր նրան նացիստական Գերմանիայի իշխանությունների հետապնդումներից։
1940-ականների սկիզբը, ծանոթությունը Գինզբերգի և Կերուակի հետ
1942 թվականին Բերրոուզը կամավորագրվեց ԱՄՆ-ի բանակին, սակայն այստեղ երկար չմնաց։ Նրան արագ հոգնեցրեց ռազմական խստավարժանքները, նա հասկացավ, որ սպայի դերը իրեն ավելի հարմար կլիներ, այդ պատճառով որոշեց թողնել իր համար այդքան անհարմար զբաղմունքը։ Ապագա գրողը օգնության դիմեց իր մորը և վերջինս, օգտագործելով բժիշկների շրջանում իր ունեցած կապերը, հասավ նրան, որ իր որդին զինվորական ծառայության համար ճանաչվեց ոչ պիտանի։ «Ինձ բանակ կանչեցին` պիտանի ճանաչելով անժամկետ ծառայության համար՝ առանց առաջխաղացման իրավունքի։ Գիտակցելով, որ զինվորական ուսափոկը շուտով կդառնա խեղդօղակ՝ ես անհապաղ կողք քաշվեցի՝ ի հայտ բերելով մի հարազատ հոգեբուժարանի հնացած եզրակացությունը։
1943 թվականին Բերրոուզը ծանոթանում է Կոլումբիայի համալսարանի երիտասարդ ուսանող Ալեն Գինզբերգի հետ, ով երազում էր իրավաբան դառնալու և աշխատավոր դասակարգի շահերը պաշտպանելու մասին, իսկ 1944 թվականի փետրվարին, մի երեկույթի ժամանակ ծանոթանում է Ջեկ Կերուակի հետ։ Նոր ընկերների մոտ հյուրընկալվելու ժամանակ էլ նա հանդիպում է իր ապագա կնոջ՝ Ջոան Վոլլմերի հետ։ Ինչպես փաստում են գրողին մոտ կանգնած մարդիկ, Ջոանը միակ կինն է եղել, որի հետ Ուիլյամը հոգեպես ներդաշնակ էր, որովհետև նրանք գտնվել են ինտելեկտուալ միևնույն մակարդակի վրա։ Նոր ձևավորվող ընկերախմբում բոլորը սկսում են թմրանյութեր և հոգեմետ դեղեր օգտագործել. Կերուակը բենզեդրինի սիրահար էր, որի հանդեպ հակումներ ուներ նաև Վոլլմերը։ Բերրոուզը սկսեց մորֆին օգտագործել, Գինզբերգը նախընտրում էր պեյոտլը ։ Բերրոուզը խոստովանում է, որ թմրանյութ «օգտագործել է հիմնականում հետաքրքրությունից դրդված», իսկ հետո՝ «լողացել է հոսանքին համընթաց»։
1944 թվականի ամռան վերջին Բերրոուզի շրջապատում ողբերգություն տեղի ունեցավ. Օգոստոսի 14-ի առավոտյան Կոլումբիայի համալսարանի ուսանող Լյուսիեն Կարրը և նրա սիրեկան Դեյվիդ Կամերերը քաղաքային այգիներից մեկում մնում են միայնակ։ Համատեղ ալկոհոլ օգտագործելուց հետո նրանց միջև ծեծկռտուք է տեղի ունենում, որի ժամանակ Կարրը Կամերերի կրծքավանդակին դանակի երկու հարված է հասցնում։ Կամերերը կորցնում է գիտակցությունը, Կարրը կարծում է, որ նա մահացած է և մարմինը նետում է Հուդզոն գետը, իսկ մի քանի օր անց հանձնվում է իշխանությանը։ Սպանության մասին լուրը ցնցում է ընկերախմբին՝ Բերրոուզին, որ Կամերերի հետ միևնույն դպրոցում էր սովորել, Կերուակին, ով Կարրի մտերիմ ընկերն էր, Գինզբերգին, ով սովորել էր Կարրի հետ միևնույն խմբում։ Կարրին մեղադրեցին երկրորդ կարգի սպանության մեջ և դատապարտեցին ազատազրկման տասը տարի ժամկետով ։ 1944-45 թթ ձմռանը Կերուակը և Բերրոուզը այս իրադարձությունները նկարագրեցին «Եվ գետաձիերը խաշվեցին իրենց ջրավազաններում» վեպում, սակայն դատարանը հատուկ վճռով արգելեց գրքի հրապարակումը մինչև Կարրիի մահը։ Բերրոուզը ավելի ուշ հիշում է, որ 1943 և 1949 թվականների միջև ընկած ժամանակամիջոցում ինքը անգամ չի փորձել ինչ-որ բան գրել ։